Traupio pagrindinė mokykla

Anykščių rajono Traupio pagrindinė mokykla – dieninė, savarankiško mokymosi bendrojo lavinimo mokykla Anykščių raj., Traupyje, Jaunimo g. 4, vykdanti pradinio, pagrindinio ir papildomo ugdymo programas lietuvių kalba. Įstaigos kodas 190045779. Filialas: Anykščių rajono Traupio pagrindinės mokyklos Levaniškių pradinio ugdymo skyrius.

Istorija 

Mokykla įsteigta ir savo veiklą pradėjo 1777 m. (Archiwum Glowne w Warszawie. Patvirtinta Edukacinės komisijos aktu, skyrius A, tomas 44, 1. 312. Teodor Wierzbowsky. Szkoly parafialnej w Polsce i na Litwie). Nuo įsteigimo pradžios daug kartų buvo keičiama mokyklos buveinė. Dabartinis mokyklos pastatas pastatytas 1977 m. 4 km atstumu nuo mokyklos yra Levaniškių pradinio ugdymo skyrius.

Vienintelis Lietuvoje mokyklinis botanikos sodas pradėtas veisti 1989 m. Botanikos daržo įkūrėjas, puoselėtojas ir ekskursijų vadovas ilgametis Traupio mokyklos direktorius, biologijos mokytojas-ekspertas Sigutis Obelevičius, už gamtosauginę veiklą 2001 m. apdovanotas Lietuvos Prezidento dr. Valdo Adamkaus premija. Visos augalų kolekcijos, daugiau kaip 5000 augalų rūšių, formų bei veislių yra surinktos vieno žmogaus.

Direktoriai 
 1958 m. Viktorija Balnienė;
 1988 m. Sigutis Obelevičius;
 2003 m. Vilmantė Kalibatienė;
 2009 m. Janina Palikevičienė.

Nuorodos 
 Mokyklos svetainė

Anykščių rajono savivaldybės mokyklos
Traupis